יורשו בתפקיד היה רב מלכא, אך הוא לא האריך ימים ונפטר לאחר כמה חודשים, ועוד באותה שנה מונה רב האי בן נחשון אחיינו של רב צמח לשמש כגאון.
נודע בעיקר בגלל התשובה שהשיב ליהודי קירואן על אלדד הדני. תשובה זו, שהופיעה בחלקה במהדורה הראשונה של שלשלת הקבלה (ונציה 1480), פורסמה מחדש על ידי אברהם אפשטיין בספרו אלדד הדני. התשובה דנה בתשע נקודות, ומסתיימת בהתנצלות על שכחתו של אלדד. לדברי אפשטיין, מעבר לתשובה זו, רק תשובה אחת מאת צמח פורסמה; הוא נדפס בספר הפרדס, מהדורת קונסטנטינופול, ומסתיים באותן המילים שבהן מסתיימת התשובה הראשונה: לנטות ימין ושמאל. אייזיק הירש וייס מייחס לצמח בן חיים גם את התשובה בשערי צדק (ד, סי' יד), ובחמדה גנוזה (סי' 58–61, 111-131). לא ידוע שום דבר על חייו האישיים של הגאון.
לינדזי דרקאס
לינדזי דרקאס (באנגלית: Lindsay Dracass; נולדה ב-3 בספטמבר 1984) היא זמרת בריטית.
ביוגרפיה.
דרקאס נולדה בשפילד, היא התגלתה בכשרונה בגיל שלוש עשרה, מיד לאחר מכן הקליטה דמו ביחד עם המתוף פטר ואן הוק (Peter Van Hooke), אחרי כן היא חתמה על חוזה הקלטות עם חברת יוניברסל מיוזיק גרופ.
ב-2001 בהיותה תלמידת תיכון היא זכתה בתחרות "שיר עבור אירופה" של ה-BBC עם השיר "No Dream Impossible", דבר זה הוביל אותה לייצג את בריטניה באירוויזיון 2001, בתחרות היא הייתה במקום ה-15 עם 28 נקודות.
השיר עמו הופיע באירוויזיון דורג במקום ה-32 במצעד הסינגלים הבריטי.
היא יצאה לסיבוב הופעות ברחבי אירופה ביחד עם המוזיקאי פול קאראק (Paul Carrack).
היא הופיעה בתוכנית המציאות "All Together Now" של BBC One.
דרקאס היא אם לבת.
פלסיאדפיס
פלסיאדפיס (שם מדעי: Plesiadapis) הוא סוג קדום של שלייתן הקרוב לפרימטים, שחי מסוף הפלאוקן ועד לתחילת האאוקן. המאובנים שלו התגלו באמריקה הצפונית ובאירופה. משמעות שמו המדעי הוא: "קרוב לאדפיס ", סוג של בעל אף-לח קדום שהיה קרוב ללמוריים.
הפלסיאדפיס נחקר בידי החוקר הצרפתי פול ז'רווה שתיאר אותו ב-1977. הוא חקר ממצא מצרפת מהמין "Plesiadapis tricuspidens". ממצאים אלה הכילו שרידי לסת ושיניים טוחנות חדות וישרות. נמצאו ממצאים שלו לאורך אירופה ואמריקה הצפונית וכן בגרינלנד שהייתה גשר בין היבשות. הממצאים של יונק זה נמצאו במצבי שימור טובים מאוד ובחלקם היו שרידי עור ופרווה, דבר נדיר מאוד ליונקים מהפלאוגן. מרבית ממצאי הסוג התגלו בחבל סרנה (Cernay) שבצרפת.
היונק הקדום דמה במראהו לקוף מוזר, והוא היה בעל זרועות ארוכות שעזרו לו לנוע בין העצים ביערות, זנב ארוך אולי לופתני והיה בעל גולגולת צרה עם חוטם צר וארוך ולסתות קצרות בעלות שיניים חלשות יחסית שהזכירו לסתות מכרסמים ואולי התאימו לתזונה מחרקים או מצמחייה רכה כמו פירות. העיניים הגדולות של היונק התאימו לראייה בחשיכה. מבנה זה התאים לחיים בין העצים והוא כנראה חי כמו קוף או סנאי ביער. הוא הגיע לאורך 60–80 סנטימטרים ולמשקל של 2.1 קילוגרם בממוצע.
פאל איגנוטוש
פאל איגנוטוש (במקור פייגלסברג, בהונגרית: Ignotus Pál; בודפשט, 1 ביולי 1901 – לונדון, 1 באפריל 1978) היה עיתונאי, סופר, עורך הונגרי-יהודי בנו של הוגו איגנוטוש, ממייסדי כתב העת הספרותי ניוגט.
ביוגרפיה.
פאל איגנוטוש היה נכדו של העורך והעיתונאי המוביל לשעבר של פסטר לויד, לאו ווייגלסברג, בנם של הוגו איגנוטוש, ממקימי ניוגט ושל ינקה שטיינברגר, ילידת קלוצ'ה. בשנת 1908 שינה אביו את שם המשפחה לאיגנוטוש-פייגלסברג. בגיל 18 בלבד מילא פאל איגנוטוש תפקיד פוליטי פעיל בתקופת הרפובליקה הסובייטית ההונגרית והשתתף בעבודתה של המנהלת לניהול שיעורי הסטודנטים של "הפדרציה ההונגרית של העובדים הצעירים הקומוניסטיים" - KIMSZ. ב־23 באוגוסט 1919 התגייר לדת הפרוטסטנטית.
לאחר 1920 התפרסם כפובליציסט ליברלי בורגני והפך לעורך הראשי של העיתון אשטי קוריר (בהונגרית: Esti Kurír, פירושו "שליח הערב". הוא תרם גם לכתבי העת הספרותיים המשפיעים ביותר באותה תקופה, ניוגט וה"עט". בשנת 1936 ייסד את המגזין "ספ סו" (Szép Szó) שפירושו "מילה יפה". בסוף 1938 היגר לאנגליה עקב פרסום "החוק היהודי הראשון". בבריטניה עבד ביחידת המחקר הבין-לאומית למאזינים האירופיים של ה-BBC מתחילת אביב 1940 ועד סתיו 1947. תחילה כמתרגם-קלדן, בהמשך הועסק בחדשות בשפה ההונגריות, ובסיום המלחמה עבד בחברת השידורים בשפה ההונגרית. משנת 1945 היה קצין עיתונות בשגרירות הונגריה בלונדון, ואז הוחזר בקיץ 1949.
בספטמבר 1949 הואשם בריגול ובהשתתפות ב"התארגנות סוציאל-דמוקרטית" ונידון ל -15 שנות מאסר. הוא טוהר בשנת 1956. לאחר שחרורו קיבל תפקיד מחקרי במכון להיסטוריה ספרותית של האקדמיה ההונגרית למדעים. הוא היה אחד המכינים של המרד הונגרי בשנת 1956. ב־16 בספטמבר 1956 התמנה לחבר הנשיאות של אגודת הסופרים. ב־1 בנובמבר 1956 חתמו הוא וחבריו הסופרים על הצהרה הקוראת לטוהר מוסרי של המרד. לאחר התבוסה של המרד עזב שוב את הונגריה וחזר ללונדון, שם הפך לעורך הראשי של "העיתון הספרותי" עד שנת 1962, בין היתר תרגם להונגרית את יצירותיהם של סומרסט מוהם גי דה מופאסאן.
כתביו.
בשפת המקור:
בתרגום לעברית:
הערות שוליים.
צמח גאון
ג'סיקה לונדס
דניאל בן עזריה
דניאל בן עזריה (המאה ה-11) היה הגאון של ארץ ישראל משנת 1051 עד 1062. הוא צאצא ממשפחת ריש גלותא של בבל, וגם היה נצר לבית דוד, ונבחר לעמוד בראש ישיבת גאון יעקב בירושלים. בית הכנסת בן עזרא של היהודים הארצישראלים בפוסטט נקרא על שמו: "בית הכנסת של אדוננו דניאל, אור ישראל, הנשיא הגדול וראש ישיבת גאון יעקב." מינויו לגאון לא היה ללא מחלוקת, שכן היו שרצו לבחור באחד מבניו של הגאון הקודם, שלמה בן יוסף הכהן, שכיהן בתפקיד בין השנים 1020–1027.
דניאל נפטר בשנת 1062 לאחר מחלה ארוכה וחמורה, שלדבריו ראה כעונש על התייחסותו הלא טובה למשפחת קודמו. בנו, דוד בן דניאל, היה צעיר מדי למלא את תפקיד אביו, ואליהו בן שלמה בן יוסף נתמנה לגאון עד שנת 1083. לאחר מכן, דוד בן דניאל היה מעורב בסכסוך בנוגע לירושת הגאונות.
מזקקת קאוואלאן
מזקקת קאוואלאן (בסינית: 噶瑪蘭酒廠; בפין-יין: Gámǎlán jiǔchǎng) היא מזקקת ויסקי טאיוואנית, והיא מזקקת הוויסקי היחידה במדינה. היא בבעלות קבוצת "King Car Group" וממוקמת בעיירה יואנשאן בטאיוואן.
היסטוריה.
המזקקה נקראת על שם שבט הקאוואלאן, שהיו השבטים הילידים בטאיוואן, והתגוררו במישור קאוואלאן .
תכנון המזקקה החל בינואר 2002, ובנייתה החלה באפריל 2005 והושלמה בדצמבר אותה שנה. הטיפה המזוקקת הראשונה יוצרה ב-11 במרץ 2006 והבקבוק הראשון שוחרר בדצמבר 2008.
פרסים.
בינואר 2010 אחד ממוצרי המזקקה עורר הפתעה לאחר שהביס שלושה מותגים סקוטים ומותג אנגלי אחד במבחן טעימה עיוורת במהלך פסטיבל "Burns supper" .
ב-2011 העניק המגזין "Whisky Magazine" למזקקה את פרס "Whisky Visitor Attraction of the Year", ומוצרי המזקקה זכו בפרסים נוספים.
ב-2012, הוויסקי "Fino Sherry Cask malt whisky" זכה בתואר "הוויסקי החדש של השנה" במדריך "Jim Murray’s Whisky Bible".
ב-2013, הוויסקי "Fino" זכה בתואר הסינגל מאלט וויסקי האסייאתי הטוב בעולם.
במרץ 2015, הוויסקי "Vinho Barrique" זכה בתואר "הסינגל מאלט ויסקי הטוב בעולם" על ידי "World Whiskies Awards".
ב-2016, הוויסקי "Amontillado Sherry Single Cask Strength" זכה בתואר "הסינגל מאלט ויסקי מהחבית הטוב בעולם" על ידי "World Whiskies Awards".
קאוואלאן
I Wanna Dance with Somebody (Who Loves Me)
(Wanna Dance with Somebody (Who Loves Me הוא הסינגל הראשון של ויטני יוסטון מתוך אלבומה השני, Whitney. האלבום הופק על ידי נראדה מיכאל וולדן.
רקע.
בעקבות הצלחת השיר "How Will I Know" מ-1985, התבקשו הכותבים, ג'ורג' מריל ושאנון רוביקאם, לכתוב שיר חדש עבור יוסטון. ב-2 במאי 1987 יצא השיר שהיה לסינגל המוביל באלבומה השני של יוסטון.
קבלת השיר.
השיר קיבל ביקורות מעורבות ממבקרים.
ב- Rolling Stone נכתב שזהו העתק של תבנית השיר הראשון שהכותבים כתבו ליוסטון "“"How Will I Know”.
הופעות חיות.
יוסטון ביצעה את השיר כמעט בכל סיבובי ההופעות העולמיים והמקומיים שלה.
במהלך המסע האירופי לקידום האלבום החדש באפריל – מאי 1987, ביצעה יוסטון את השיר בתוכניות טלוויזיה שונות כמו:
במהלך סיבוב ההופעות האירופי היא השתתפה במופע מחווה ליום הולדתו ה-70 של נלסון מנדלה וביצעה את השיר מול כ-72,000 איש באצטדיון ומבלי ב־11 ביוני 1988.
שר האוצר של יפן
משרד האוצר של יפן
מחוז פוקואוקה
כוכב (אוניית מעפילים)
כוכב (או כאוכב) הייתה אוניית המעפילים הראשונה שהגיעה לארץ ישראל. הביאה בינואר 1934 50 מעפילים ממצרים, חלק מעליית אף על פי של הציונות הרוויזיוניסטית.
קורותיה.
אוניית המעפילים "כוכב" ("כאוכב") הייתה אוניית מפרשים, אשר הפליגה בינואר 1934 מנמל אלכסנדריה שבמצרים (לפי מקורות אחרים, נמל היציאה היה פורט סעיד והתאריך היה מאי 1934. ייתכן שמדובר בשתי הפלגות שונות של אותה ספינה), כשעל סיפונה כחמישים מעפילים. רובם היו יהודים מפולין ומארגנם היה חיים זייצ'יק, רוויזיוניסט אשר פעל ממקום מושבו בוורשה בארגון מספר ספינות מעפילים.
האונייה הגיעה תחילה לסביבות ראשון לציון, אולם רק חלק מהמעפילים ירדו שם, כנראה מחשש עקב קולות רעש שנשמעו באזור. הנשארים המשיכו לפיכך דרומה יותר וכולם ירדו ממנה בחוף נבי-רובין (יבנה). המשטרה הבריטית גילתה את דבר הנחיתה, הגיעה למקום ואסרה את כל המעפילים שהיו עדיין על החוף. זמן קצר לאחר מכן גורשו כל הנתפשים, חזרה למצרים.